Bár Önkormányzat Képviselő-testületének 6/2020. (XI.11.) önkormányzati rendelete

a helyi közművelődési feladatok ellátásáról

 Hatályos: 2020. 12. 01

Bár Község Polgármestere a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése alapján Bár Község Képviselő-testületének feladat-és hatáskörében eljárva - tekintettel a veszélyhelyzet kihirdetéséről szóló 478/2020. (XI. 3.) Korm. rendeletre - a muzeális intézményekről, nyilvános könyvtári ellátásról és a közművelődésről szóló 1997. évi CXL. törvény 83/A. § (1) bekezdésében kapott felhatalmazás alapján, a Bári Német Nemzetiségi Önkormányzatával folytatott egyeztetést követően, az Alaptörvény 32. cikk (1) bekezdés a) pontjában és a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 7. pontjában meghatározott feladatkörében eljárva - az Önkormányzat közművelődési feladatairól a következőket rendeli el:

**I. Fejezet**

**1. A rendelet célja, alapelvei**

1. §

A rendelet célja, hogy a helyi társadalom művelődési érdekeinek és kulturális szükségleteinek figyelembevételével, a muzeális intézményekről, nyilvános könyvtári ellátásról és a közművelődésről szóló 1997. évi CXL. törvény (a továbbiakban: Kultv.) és a helyi lehetőségek, sajátosságok alapján meghatározza Bár Községi Önkormányzatának (továbbiakban: Önkormányzat) közművelődési feladatait, annak formáit, a feladat ellátásának módját és mértékét.

2. §

Minden helyi lakosnak és közösségnek joga van ahhoz, hogy azonos feltételek mellett vegye igénybe a közművelődési alapszolgáltatásokat az egyenlő bánásmód követelményének megtartásával.

**2. A rendelet hatálya**

3. §

A rendelet hatálya kiterjed

a) az Önkormányzat által fenntartott, illetve tulajdonában álló, közművelődési alapszolgáltatásokat nyújtó jogi személyekre,

b) az Önkormányzattal kötött közművelődési megállapodás alapján közművelődési alapszolgáltatást nyújtó természetes és jogi személyekre,

c) közvetett támogatások esetén Bár község közigazgatási területén közművelődési tevékenységet végző természetes és jogi személyekre,

d) a közművelődési alapszolgáltatást igénybe vevőkre.

**II. Fejezet**

**3. Az Önkormányzat közművelődési feladatai, a közművelődési alapszolgáltatások**

4. §

(1) Az Önkormányzat kötelező feladata a helyi közművelődési tevékenység támogatása. Az Önkormányzat a Kultv. 76. § (4) bekezdésében meghatározottakon túl a Kultv. 76. § (3) bekezdése szerinti közművelődési alapszolgáltatások alább felsorolt körét biztosítja:

* a) művelődő közösségek létrejöttének elősegítése, működésük támogatása, fejlődésük segítése, a közművelődési tevékenységek és a művelődő közösségek számára helyszín biztosítása
* b) a hagyományos közösségi kulturális értékek átörökítése feltételeinek biztosítása,

(2) Művelődő közösségek létrejöttének elősegítése, működésük támogatása, fejlődésük segítése, a közművelődési tevékenységek és a művelődő közösségek számára helyszín biztosítása az alábbiakat tartalmazza:

* a) a művelődő közösségek számára bemutatkozási lehetőségeket teremt a községi/nagyközségi rendezvényeken, valamint partnertelepülések programjain;
* b) fórumot szervez a művelődő közösségek vezetőinek részvételével, ahol a művelődő közösségek megfogalmazhatják a feladatellátással kapcsolatos észrevételeiket, javaslataikat.

(3) A hagyományos közösségi kulturális értékek átörökítése feltételeinek biztosítása az  
           alábbiak szerint valósul meg:

* a) a helytörténettel, a népművészettel, a népi iparművészettel és a település szellemi kulturális örökségével kapcsolatos csoportot, szakkört, klubot működtet, támogatja a művelődő közösségek ezirányú munkáját,
* b) részt vesz a helyi művelődési szokások gondozásában, gazdagításában, értéktárak kialakításában, gondozásában, a települési értékeket bemutató és népszerűsítő programokat, tevékenységeket, szolgáltatásokat szervez, és támogatja azok megvalósítását,
* c) a nemzeti, az európai és az egyetemes kultúra, továbbá a külhoni nemzetrészek kulturális értékeinek megismertetése érdekében programokat, tevékenységeket, szolgáltatásokat szervez, támogatja azok megvalósítását,
* d) a helyi vagy térségi nemzetiségi vagy kisebbségi közösségek bevonásával a nemzetiségi és más kisebbségi kultúra értékeinek megismertetése érdekében programokat, tevékenységeket, szolgáltatásokat szervez, támogatja azok megvalósítását, valamint
* e) az ünnepek kultúrájának gondozása érdekében a helyi szokások figyelembevételével, a művelődő közösségek, illetve a hagyományos közösségi kulturális értékek átörökítésével foglalkozó közösségek bevonásával szervezi az állami, a nemzeti, a társadalmi és településhez kötődő ünnepek helyi alkalmait, támogatja azok megvalósítását.

(4) A feladatellátó az általa nyújtott közművelődési alapszolgáltatás megszervezéséhez éves szolgáltatási tervet készít, amelyet a képviselő-testület a tárgyév március 1-jéig elfogad, melynek szakmai kívánalmait a közművelődési alapszolgáltatások, valamint a közművelődési intézmények és a közösségi színterek követelményeiről szóló 20/2018. (VII. 9.) EMMI rendelet 3. §-a tartalmazza.

**4. A közművelődési feladatellátás formái, módja**

5. §

(1) Az Önkormányzat a közművelődési alapszolgáltatások megszervezését és folyamatos hozzáférhetőségét a bári közösségi színtér, illetve természetes és jogi személyekkel kötött közművelődési megállapodások útján biztosítja.

Közösségi színtér neve: Bári Faluház

Címe: 7711 Bár, Erzsébet tér 1.

(2) Az Önkormányzat jóváhagyja a közösségi színtér használati szabályzatát, amelyet a szokott módon közzétesz.

(3) A közművelődési megállapodás megkötéséről a Képviselő-testület dönt.

(4) Az Önkormányzattal közművelődési megállapodást kötött szervezetek − a megállapodásban foglaltak alapján − kötelesek az ellátott tevékenységükről a képviselőtestület számára március 31-ig beszámolni.

(5) Az Önkormányzat közművelődési feladatainak ellátása során együttműködik a közigazgatási területén működő

* a) nem önkormányzati fenntartású közművelődési illetve egyéb alaptevékenységhez kapcsolódóan közművelődési tevékenységet is végző intézményekkel, gazdasági társaságokkal,
* b) nyilvántartásba vett közművelődési célú civil szervezetekkel, valamint a közművelődési feladatok ellátásában résztvevő egyéb szervezetekkel, továbbá
* c) a nemzetiségi önkormányzatokkal,
* d) egyházakkal
* e) közművelődési feladatok ellátásában résztvevő országos és regionális, térségi szervezetekkel.

**5. A közművelődési feladatok finanszírozási formái**

6. §

(1) Az Önkormányzat közművelődési feladatait és a Bári Faluház működését költségvetéséből finanszírozza, amelynek forrása a központi költségvetésből származó közművelődési támogatás, az önkormányzati támogatás, az önkormányzati saját bevétel és pályázati támogatás, egyéb támogatás.

(2) Az Önkormányzat által fenntartott, közművelődési feladatot ellátó vagy részben közművelődési feladatokat is ellátó jogi személyek működési költségeit a mindenkori éves költségvetésében meghatározottak szerint támogatja, illetve pénzügyi támogatásban részesítheti a közművelődési célú tevékenységet folytatókat.

(3) A támogatás mértéke nem befolyásolhatja a közösségi színtér működtetését és a közművelődési alapszolgáltatások ellátását.

(4) A pénzügyi támogatás nyújtásának részletes szabályai, különösen a támogatás célja és folyósításának feltételei, a támogatási megállapodásban kerülnek rögzítésre.

**III. Fejezet**

**6. Záró rendelkezések**

7. §

(1) A Bári faluház házirendjét az 1. számú melléklet tartalmazza.

Ez a rendelet 2020. december 01. napján lép hatályba.

Bár, 2020. november 11.

Jásper Gábor László                                 dr. Benedek Zoltán

polgármester                                                       jegyző

Záradék:

A rendelet 2020. november 17-én kihirdetésre került.

dr. Benedek Zoltán

jegyző

**Mellékletek**

* [1. sz. melléklet](https://or.njt.hu/onkormanyzati-archiv-csatolmany/b799199bc6b94851f8bc3cfb949cb59d_567757)

1. számú melléklet.

**Bári Faluház**

**Házirend**

1. Az intézmény nyitvatartási időben minden érdeklődő látogathatja, igénybe veheti kulturális szolgáltatásait, berendezéseit, felszereléseit és más eszközeit. Az igénybevétel előzetes egyeztetés alapján, teljeskörű felelőségvállalással történhet.
2. A faluházvezetője felkéri a látogatókat, hogy magatartásukkal segítség elő a csoportok zavartalan foglalkozásait. A helységek használati ideje alatt a csoportvezetők, és a bérbe vevők felelősek a berendezésekért és használati tárgyakért, tűz, baleset és érintésvédelem betartásáért, valamint a foglalkozáson részt vevők testi épségéért.
3. A faluházban a szülők felelőssége kiskorú gyermekeik fokozott felügyelete. Szülői felügyelet nélkül, csak szülő által írt engedéllyel lehet kiskorú gyermek a faluházban és területén, amit előzetesen a szülő, a faluházvezetőnek ad át.
4. Rendezvényeink, foglalkozásaink során fénykép és videofelvétel készülhet, melyet a későbbiek során, kommunikációs anyagon felhasználhatunk.
5. Ittas személyek a faluházat nem látogathatják! A rendezvény alatt ittassá vált személy a rendező felszólítására köteles elhagyni az intézményt!
6. Az intézmény közösségi célokat szolgál, ezért védelme, berendezésének és felszerelésének anyagi felelősséggel történő használata, a tisztaság és a rend megóvása minden látogató kötelessége! Aki kárt okoz, köteles azt 3 napon belül megtéríteni.
7. Az épületben szemetelni Tilos!
8. Az épületben dohányozni Tilos, illetve csak az erre kijelölt helyen engedett!
9. A látogatók nem hozhatnak be a faluház területére tűzveszélyes, robbanásveszélyes, egészségre ártalmas anyagokat, illetve szeszes italt, kivéve engedéllyel.
10. Az intézmény elektromos és technikai berendezéseit csak a faluház dolgozója, vagy megbízottja kezelheti.
11. A látogató személyes tárgyainak megóvásáért az intézmény nem vállal felelősséget!
12. Az intézmény helységeinek bérbeadása, bérleti szerződés megkötése és a bérleti díj megfizetése után történhet.
13. Minden rendezvény tervezett időpontja előtt legalább két héttel a szervezőnek meg kell keresnie a faluházvezetőjét, vagy a megbízottját egyeztetés céljából. Ha a rendezvény bármilyen okból elmarad, arról a bejelentett időpont előtt egy héttel köteles tájékoztatni a faluházvezetőjét, vagy megbízottját.
14. A rendezvényen történt bármilyen rendkívüli eseményről a faluházvezetőt, vagy megbízottját haladéktalanul értesíteni kell!
15. Az intézménnyel kapcsolatos panaszait, a működésével összefüggő észrevételeit az intézmény vezetőjének juttassa el.
16. A házirend szabályait szándékosan megsértőket, rongálókat, az emberi együttélés normáit be nem tartó személyeket, az intézmény vezetője eltilthatja az intézmény látogatásától.
17. Minden látogatóra kötelezően vonatkozik a tűz-, munkavédelmi-, baleseti és érintésvédelemi szabályok betartása!
18. Az intézmény házirendjét mindenki köteles betartani!